นายกรัฐมนตรี แสดงความเสียใจต่อครอบครัวนายมนตรี จิตอาสาช่วยผู้ประสบอุทกภัย ที่เสียชีวิตจากการปฏิบัติหน้าที่ ยกย่องเป็นคนดีของสังคม
นายกรัฐมนตรี แสดงความเสียใจต่อครอบครัวนายมนตรี จิตอาสาช่วยผู้ประสบอุทกภัย ที่เสียชีวิตจากการปฏิบัติหน้าที่ ยกย่องเป็นคนดีของสังคมนางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความเสียใจต่อครอบครัวนายมนตรี บู่คำประธาน (ป๋าแสง) อาสาสมัครป้องกันภัยฝ่ายพลเรือน จังหวัดอุบลราชธานี ฮีโร่ผู้เสียสละช่วยผู้ประสบอุทกภัย จนกระทั่งหมดสติขณะปฏิบัติหน้าที่และได้เสียชีวิต เมื่อวันที่ 1 ตุลาคม 2562 ที่ผ่านมาเนื่องจากนายมนตรี เป็นผู้เสียสละทั้งแรงกาย แรงใจและแรงทรัพย์ ช่วยผู้ประสบอุทกภัย นับว่าเป็นบุคคลที่น่ายกย่อง เพราะเสียสละเพื่อส่วนรวม เป็นการกระทำความดีด้วยหัวใจ การจากไปของนายมนตรีถือเป็นการสูญเสียคนดีของสังคม ทั้งนี้ขอแสดงความอาลัยและเสียใจแก่ครอบครัวนายมนตรี ขณะเดียวกันขอให้เจ้าหน้าที่ ผู้ปฏิบัติงานทุกคนดูแลสุขภาพตนเองด้วยสำหรับการช่วยเหลือครอบครัวนายมนตรี นายกรัฐมนตรีได้สั่งการให้ส่วนราชการในจังหวัดอุบราชธานี ดูแลจัดงานศพให้เป็นไปด้วยความเรียบร้อย พร้อมทั้งกำชับให้เยียวยาครอบครัวอย่างเต็มที่ตามสิทธิที่พึ่งได้รับทุกประการ